b'\n_START_ARTICLE_\nUntersturmf\xc3\xbchrer\n_START_PARAGRAPH_\nUntersturmf\xc3\xbchrer naziv je za \xc4\x8din Schutzstaffela, stvoren u srpnju 1934. \xc4\x8cin vu\xc4\x8de svoje korijene jo\xc5\xa1 iz \xc4\x8dina SA-a - Sturmf\xc3\xbchrera, koji je postojao jo\xc5\xa1 od osnutka SA-a 1921. \xc4\x8cin Untersturmf\xc3\xbchrera bio je iznad Hauptscharf\xc3\xbchrera (ili Sturmscharf\xc3\xbchrera u Waffen SS-u) i ni\xc5\xbei od \xc4\x8dina Obersturmf\xc3\xbchrera.\n_START_SECTION_\nPregled\n_START_PARAGRAPH_\nUntersturmf\xc3\xbchrer bio je najni\xc5\xbei \xc4\x8dasni\xc4\x8dki \xc4\x8din obi\xc4\x8dnoga SS-a, \xc5\xa1to danas odgovara \xc4\x8dinu poru\xc4\x8dnika ili podporu\xc4\x8dnika u ve\xc4\x87ini vojski. Obilje\xc5\xbeje \xc4\x8dina bile su tri srebrne to\xc4\x8dke na kolarnoj oznaci \xc4\x8dina i na ramenima oznaka Wehrmachtovoga Leutnanta. Da bi \xc4\x8dovjek bio promaknut u \xc4\x8din Untersturmf\xc3\xbchrera, morao je pro\xc4\x87i te\xc5\xbee, druga\xc4\x8dije provjere i ispite, nego u ostalim vojnim organizacijama gdje se lak\xc5\xa1e postajalo \xc4\x8dasnik._NEWLINE_U ranim danima SS-a, Untersturmf\xc3\xbchrer je morao pro\xc4\x87i regularni kurs \xc4\x8dasnika da bi preuzeo du\xc5\xbenosti \xc4\x8dasnika i nije smatran nekom velikom \xc4\x8da\xc5\xa1\xc4\x87u. Untersturmf\xc3\xbchrer je u nekoliko slu\xc4\x8dajeva bio i dodijeljen \xc4\x8din, dan pripadnicima SS-a, iz razloga da bi odmah zapo\xc4\x8deli \xc4\x8dasni\xc4\x8dku karijeru. To je bio \xc4\x8dest slu\xc4\x8daj u tajnim organizacijama kao \xc5\xa1to je Gestapo i Sicherheitsdienst (SD)._NEWLINE_1938., veli\xc4\x8dina i logistika SS-a zahtijevale su da se promijeni sustav dodjeljivanja \xc4\x8dinova, pa se \xc4\x8din Untersturmf\xc3\xbchrera dodijeljivao te\xc5\xbee i druga\xc4\x8dije. Dodjeljivanje ovog \xc4\x8dina razlikovalo se u Waffen SS-u i u Allgemeine SS-u.\n_START_SECTION_\nAllgemeine SS\n_START_PARAGRAPH_\nU Allgemeine SS-u, promaknu\xc4\x87e u \xc4\x8din Untersturmf\xc3\xbchrera zahtjevalo je zadovoljavaju\xc4\x87u slu\xc5\xbebu u do\xc4\x8dasni\xc4\x8dkom \xc4\x8dinu Hauptscharf\xc3\xbchrera prije nego bi se postalo \xc4\x8dasnik. Uz to, morala se dobiti preporuka od nadre\xc4\x91enoga iz SS-a, zvana "Lebenslauf". "Lebenslauf" je sadr\xc5\xbeavao kronolo\xc5\xa1ke uspjehe kandidata za \xc4\x8dasnika zbog kojih bi isti trebao postati \xc4\x8dasnik._NEWLINE_Zbog kasnije izra\xc5\xbeene rasne politike, \xc5\xbeivotopis ili Lebenslauf kandiadata-\xc4\x8dasnika pomno bi promotrio Ured osoblja SS-a (njema\xc4\x8dki: SS Personalhauptamt). Ako bi \xc5\xbeivotopis kandidata-\xc4\x8dasnika bio podoban za promaknu\xc4\x87e, njegov nadle\xc5\xbeni \xc4\x8dasnik bi predao \xc5\xbeivotopis samome Himmleru koji bi donio kona\xc4\x8dnu odluku._NEWLINE_Izme\xc4\x91u 1934. i 1938., Himmler bi osobno dolazio u pregled kandidata-\xc4\x8dasnika koji bi \xc4\x8dekali promaknu\xc4\x87e u Untersturmf\xc3\xbchrera. Me\xc4\x91utim, kada je po\xc4\x8deo Drugi svjetski rat, ljudstvo u SS-u postalo je ogromno, pa Himmler vi\xc5\xa1e nije mogao nadzirati ve\xc4\x87inu promaknu\xc4\x87a.'